cyanic-selkie/wikianc huggingface dataset:
Γεώργιος Γεωργιάκος
Καριέρα στο Πυροσβεστικό Σώμα
Αποστρατεύτηκε στις 21 Απριλίου 2004 και του απονεμήθηκε ο τίτλος του επίτιμου Υπαρχηγού Πυροσβεστικού Σώματος. Ασχολήθηκε με τον αθλητισμό για πολλές δεκαετίες ως αθλητής, προπονητής, διαιτητής και παράγοντας.
Το γελαστό παιδί
«Το γελαστό παιδί» είναι μελοποιημένο ποίημα του Μπρένταν Μπίαν, τους στίχους του οποίου μετέφρασε ο Βασίλης Ρώτας και τη μουσική έγραψε ο Μίκης Θεοδωράκης. Γραμμένο σε μέτρο 8/8 και 5/8, αφηγείται τον θάνατο του Μάικλ Κόλινς, ενός εκ των ηγετών του ΙΡΑ.
Γεώργιος Γεωργιάκος
Αθλητική σταδιοδρομία
Η αθλητική του σταδιοδρομία ξεκίνησε από το άθλημα της πυγμαχίας όπου ανακηρύχθηκε πρωταθλητής Ελλάδος Νέων ,και πρωταθλητής Ελλάδος Α΄ κατηγορίας ανδρών στα 82+ kg. Κάπου στα μέσα της δεκαετίας του '60 ξεκίνησε η ενασχόληση του με την  Ελληνορωμαϊκή  πάλη.
Το γελαστό παιδί
Το τραγούδι προοριζόταν να πλαισιώσει το θεατρικό έργο του Μπίαν «Ένας όμηρος» που ανέβηκε στο Κυκλικό Θέατρο του Λεωνίδα Τριβιζά την άνοιξη του 1962. Το τραγούδι της παράστασης ερμήνευσε η Ντόρα Γιαννακοπούλου, αν και έγινε γνωστότερο με την ερμηνεία της Μαρίας Φαραντούρη.
Αρχικά, ο θάνατος του γελαστού παιδιού αποδιδόταν στους «δικούς μας» (αναφερόμενο στη σύγκρουση στο εσωτερικό του IRA). Μετά άλλαξε στο «οι εχθροί μας» και μετά την πτώση της Χούντας έγινε οι «φασίστες».
Παραπομπές
Κατηγορία:Τραγούδια του Μίκη Θεοδωράκη Κατηγορία:1962
Γεώργιος Γεωργιάκος
Οικογενειακή κατάσταση
Είναι έγγαμος με την Δήμητρα Παπαδοπούλου και πατέρας τριών παιδιών, του Γρηγόρη (Λιμενικός-πτυχιούχος Παντείου), της Σταυρούλας (Αρχαιολόγου)και του Ευγένιου (Δοκ. Αξιωματικού του πυροσβεστικού σώματος).
Κατηγορία:Έλληνες πυγμάχοι Κατηγορία:Έλληνες αθλητές της ελληνορωμαϊκής πάλης Κατηγορία:Ανώτερος Ταξιάρχης του Τάγματος της Τιμής Κατηγορία:Χρυσός Σταυρός του Τάγματος της Τιμής Κατηγορία:Χρυσός Σταυρός του Τάγματος του Φοίνικα Κατηγορία:Ταξιάρχης του Τάγματος του Φοίνικα Κατηγορία:Ταξιάρχης του Τάγματος της Τιμής Κατηγορία:Έλληνες πυροσβέστες
Αλί Μπαμπατζάν
Ο Αλί Μπαμπατζάν (τουρκικά: Ali Babacan), γεννημένος στις 4 Απριλίου 1967 στην Άγκυρα, είναι Τούρκος πολιτικός. Στις 29 Αυγούστου 2007 διορίστηκε Υπουργός Εξωτερικών της Τουρκίας στη νέα, τότε, κυβέρνηση του Πρωθυπουργού Ρετζέπ Ταγίπ Ερντογάν. Στο αξίωμα αυτό διαδέχθηκε τον Αμπντουλάχ Γκιούλ, ο οποίος διετέλεσε στη συνέχεια πρόεδρος της χώρας. Προτού γίνει Υπουργός Εξωτερικών, ο Μπαμπατζάν είχε διατελέσει Υπουργός Οικονομίας. Από τις 28 Αυγούστου 2007 κατείχε και το αξίωμα του Αναπληρωτή πρωθυπουργού της Τουρκίας, αρμόδιος για οικονομικά θέματα. Είναι έγγαμος και πατέρας τριών παιδιών. Το 2019 απεχώρησε από το κυβερνητικό κόμμα AKP, αναφέροντας ως δικαιολογία «βαθιές διαφορές» στην κατεύθυνση που έχει πάρει το κόμμα.
Συμπεριλήφθη στον κατάλογο των «Προσώπων με τη Μεγαλύτερη Επιρροή Παγκοσμίως» που εξέδωσε το περιοδικό Time για το έτος 2012.
Παραπομπές
Κατηγορία:Υπουργοί Οικονομικών Υποθέσεων της Τουρκίας Κατηγορία:Υπουργοί Εξωτερικών Υποθέσεων της Τουρκίας
Παλαιόκαστρο Μεσοχωρίου
Το Παλαιόκαστρο είναι οχυρωματικό κτίσμα της Φραγκοκρατίας στο σημερινό οικισμό Παλαιόκαστρο Λακωνίας που διοικητικά ανήκει στο Μεσοχώρι Λακωνίας. Βρίσκεται κτισμένο σε λόφο που δεσπόζει του κάμπου των Βοίων και σε περιοχή που μπορούσαν να ελέγξουν τα περάσματα. Απέχει 13 χιλιόμετρα από την Νεάπολη και είναι προσβάσιμος αρχαιολογικός χώρος. Σήμερα αναφέρεται και κάστρο Αγίας Παρασκευής λόγω του ομώνυμου χριστιανικού ναού που έχει χτιστεί στο εσωτερικό του.
Χτίστηκε από τους Φράγκους του Πριγκιπάτου της Αχαΐας τον 13ο αιώνα και αναφέρεται ότι ο Γουλιέλμος Β' Βιλλαρδουίνος το παραχώρησε στους άρχοντες την Μονεμβασιάς για να του παραδώσουν την πόλη
Πηγές
Κατηγορία:Κάστρα της Λακωνίας Κατηγορία:Κάστρα του Πριγκιπάτου της Αχαΐας
Η Κυρία Εξαφανίζεται
Η κυρία εξαφανίζεται (Αγγλικά: The Lady Vanishes) γνωστή και ως Η εξαφάνιση της κυρίας ή απλά ως Η εξαφάνισις (τίτλος της πρώτης προβολής της ταινίας ) είναι κινηματογραφική ταινία του Άλφρεντ Χίτσκοκ που γυρίστηκε το 1938.
Junkers Ju 52
Το Junkers Ju 52 είναι αεροσκάφος της Γερμανικής βιομηχανίας Junkers στο Ντεσάου. Κατασκευάστηκε από το 1931 μέχρι το 1945 (όταν καταστράφηκαν οι εγκαταστάσεις παραγωγής του). Η χωρητικότητα του είναι 15 επιβάτες (+2). Κατά τον Δεύτερο Παγκόσμιο Πόλεμο τα περισσότερα αεροσκάφη κατασχέθηκαν για στρατιωτική χρήση, ενώ η παραγωγή συνεχίστηκε επίσης για στρατιωτική χρήση.
Με 186 αεροσκάφη αποτελούσε τα 2/3 του στόλου της Lufthansa στην εποχή του '30. Άλλοι σημαντικοί πελάτες ήταν η Swissair και διάφορες εταιρίες της Λατινικής Αμερικής. Το πιο ισχυρό DC-3 της Douglas Company αντικατέστησε τα JU 52.
Το Ju 52 στην Ελλάδα
Ο στόλος της Ελληνικής Εταιρία Εναερίων Συγκοινωνιών είχε διάφορα αεροσκάφη της Junkers, μέσα από αυτά και τρία Ju52-3/m. Το πρώτο είχε αριθμό κατασκευής 5984, έφτασε στην Αθήνα στις 28 Ιουνίου 1938 και πήρε το νηολόγιο SΧ-ΑCF. Τα άλλα δύο ήταν το 6004, που πήρε τα στοιχεία SΧ-ΑCΗ και το 6025 που έγινε το SΧ-ΑCI. Γνωστό είναι το Ju 52 και από την Γερμανική κατοχή, λόγω ότι ήταν το σημαντικότερο αεροσκάφος μεταφοράς της Luftwaffe και χρησιμοποιήθηκε ευρέως στη μάχη της Κρήτης.
Σήμερα ένα Ju 52 βρίσκεται στο Μουσείο Πολεμικής Αεροπορίας υπό ανακατασκευή. Το αεροσκάφος αυτό ανελκύστηκε από τον βυθό της θάλασσας της νήσου Λέρου στα Δωδεκάνησα.
Πολιτικοί Χρήστες
thumb|300px|Το Ju 52 με το νηολόγιο D-AQUI thumb|right|300px|εροσκάφος CASA 352 (Ισπανικής κατασκευής Junkers Ju 52/3m) thumb|300px|Αεροσκάφος Ju 52 κατά τη διάρκεια της [[Μάχη της Κρήτης|μάχης της Κρήτης]] thumb|right|300px|Κάθετο σταθερό αεροσκάφους Ju 52 thumb|right|300px|To Ju-52 στο [[Μουσείο Πολεμικής Αεροπορίας]]
Εξωτερικοί σύνδεσμοι
Κατηγορία:Πολιτικά αεροσκάφη Κατηγορία:Αεροσκάφη του Β' Παγκοσμίου Πολέμου Ju 52 Κατηγορία:Μεταγωγικά αεροσκάφη Κατηγορία:Εμβολοκινητήρια στρατιωτικά αεροσκάφη
Ιωσήφ Ριτσιάρδης
Ο Ιωσήφ Ριτσιάρδης (Κέρκυρα, 3 Ιουνίου 1896 - Αθήνα, 18 Σεπτεμβρίου 1979) ήταν Έλληνας συνθέτης και πιανίστας, ο οποίος διακρίθηκε στο χώρο του έλαφρού τραγουδιού και της οπερέτας.
Βιογραφικό
Γεννήθηκε στην Κέρκυρα. Σε ηλικία 6 ετών πήρε τα πρώτα μαθήματα πιάνου και αρμονίας απ' τον Άλεξ Γκρεκ. Το 1912 μετανάστευσε στο Κίεβο της Ουκρανίας όπου έκανε προκαταρκτικά μαθήματα κι ύστερα στο Μόναχο της τότε Δυτικής Γερμανίας όπου τελειοποίησε τις σπουδές του. Την πρώτη του εμφάνιση την έκανε στο Βόλο μ' ένα μικρό Ιταλικό θίασο όπερας, με τον οποίο ταξίδεψε και μετά τους Βαλκανικούς πολέμους σε Σμύρνη και Κωνσταντινούπολη και απ' το 1914 μέχρι το 1919 έκανε περιοδεία στη Ρωσία, μόνο που εκεί ο θίασος είχε ενισχυθεί. Έγραψε γύρω στις 50 οπερέτες
Πέθανε στην Αθήνα στις 18 Σεπτεμβρίου του 1979 σε ηλικία 83 ετών.
Ριτσιάρδης Ιωσήφ Ριτσιάρδης Ιωσήφ
Κυνόδοντας (ταινία)
Ο Κυνόδοντας (διεθνής τίτλος: Dogtooth) είναι ταινία του ελληνικού κινηματογράφου παραγωγής 2009, σε σκηνοθεσία Γιώργου Λάνθιμου. Η ταινία απέσπασε πολλές διακρίσεις και βραβεία σε διεθνή φεστιβάλ, ενώ υπήρξε και υποψήφια για το Όσκαρ Ξενόγλωσσης Ταινίας στην 83η απονομή των βραβείων το 2011.
Πλοκή
Στο επίκεντρο της ταινίας βρίσκεται μία οικογένεια, την οποία αποτελούν οι γονείς και τα 3 ενήλικα παιδιά τους, 2 κόρες κι ένας γιος, ηλικίας μεταξύ 20 και 30 ετών. Τα παιδιά ζουν από τη μικρή τους ηλικία, ουσιαστικά, αιχμάλωτα στο ακριβό απομονωμένο σπίτι της οικογένειας, μετά από επιλογή των γονέων τους, μη έχοντας καμία επαφή με τον έξω κόσμο.
Τα παιδιά διδάσκονται γράμματα και εγκυκλοπαιδικές γνώσεις από τους γονείς τους μέσω μαγνητοφωνημένων μαθημάτων και η επιβράβευση για την πρόοδό τους είναι κάποια ευτελή δώρα. Ωστόσο κάποιες «επικίνδυνες» για την περιέργειά τους λέξεις, τα παιδιά τις διδάσκονται με διαφορετικές σημασίες από τις πραγματικές, ώστε να μη μάθουν ποτέ την πραγματική έννοιά τους.
Έτσι, το τηλέφωνο είναι η «αλατιέρα», η θάλασσα είναι είδος «δερμάτινης πολυθρόνας», αυτοκινητόδρομος είναι ο «πολύ δυνατός αέρας», εκδρομή είναι ένα «δομικό υλικό», αλλά και μία «απρεπής» λέξη που κατά λάθος έτυχε να ακούσουν τα παιδιά, η λέξη μουνί, δεν είναι παρά μία «μεγάλη λάμπα».
Για να πεισθούν τα παιδιά ότι δεν πρέπει να φύγουν από το σπίτι, οι γονείς τούς λένε ότι είχαν κι άλλον έναν αδελφό, ο οποίος έφυγε από το σπίτι, με αποτέλεσμα να τον κατασπαράξει μία γάτα, η οποία κατά τον πατέρα είναι το πιο επικίνδυνο ζώο που υπάρχει. Σύμφωνα με τον πατέρα, ένα παιδί είναι έτοιμο να φύγει από το σπίτι, μόνο αν πέσει ο αριστερός ή ο δεξιός κυνόδοντάς του. Και είναι σε θέση να οδηγήσει αυτοκίνητο, μόνο αν ο κυνόδοντας φυτρώσει ξανα.
Μέσα σ' αυτό το περιβάλλον και την ουσιαστική έλλειψη κοινωνικότητας αλλά και επαρκών εξωτερικών ερεθισμάτων, τα παιδιά, αν και ενήλικα, συχνά συμπεριφέρονται σαν ανήλικα, ενώ έχουν και μικρά ξεσπάσματα βίας. Το μόνο ξένο πρόσωπο το οποίο εισέρχεται στο σπίτι, είναι μία υπάλληλος σεκιούριτι του εργοστασιάρχη πατέρα, η οποία πληρώνεται με σκοπό να κατευνάζει τις σεξουαλικές ορμές του γιου. Παρ' όλα αυτά, φέρνει αναστάτωση στην οικογένεια και τελικά εκδιώκεται.
Παραγωγή
Η ταινία, δεύτερη μεγάλου μήκους του Λάνθιμου μετά την Κινέτα (2005), πραγματοποιήθηκε από την εταιρεία παραγωγής Boo Productions (πρώτη μεγάλου μήκους για την εταιρεία) και κόστισε 200.000 ευρώ με την αρωγή του Ελληνικού Κέντρου Κινηματογράφου. Το σενάριο ολοκληρώθηκε μέσα σε περίπου 2 χρόνια, οι πρόβες κράτησαν 1,5 μήνα, τα γυρίσματα περίπου 1 μήνα (τον Αύγουστο του 2008) και το μοντάζ 6 μήνες. Η Μαίρη Τσώνη, που στην ταινία υποδύεται την μικρή κόρη, δεν είναι επαγγελματίας ηθοποιός, αλλά τραγουδίστρια.
Η ταινία
Σύμφωνα με τους ίδιους τους συντελεστές της,"«η ιδέα του Κυνόδοντα γεννήθηκε από σκέψεις σχετικά με το μέλλον της οικογένειας. Το πώς ο θεσμός της οικογένειας θα εξελιχθεί στο μέλλον και για το τι θα συνέβαινε αν αυτός ο κοινωνικός οργανισμός σταματούσε να υπάρχει όπως τον γνωρίζουμε (...) Προσπαθήσαμε να κάνουμε τον Κυνόδοντα το αντίθετο μιας κλειστοφοβικής ταινίας. Γι' αυτό τοποθετήσαμε τη δράση σε ένα εύπορο σπίτι με πισίνα και πράσινο. Υπάρχουν πολλές σκηνές που διαδραματίζονται εξωτερικά σε έναν όμορφο κήπο, ο οποίος φυσικά περικλείεται από έναν ψηλό φράχτη. Για τα παιδιά αυτά, αυτό είναι ο κόσμος. Ακριβώς αυτό άλλωστε μας ενδιέφερε: ο περιορισμός της αντίληψης ενός ανθρώπου (...)»"Στην ταινία υπάρχουν αναφορές για την εκπαίδευση των σκύλων (με αφορμή τον σκύλο του σπιτιού τον οποίο ο πατέρας έχει παραχωρήσει προς εκπαίδευση), που παραπέμπουν στην θεωρία της κλασικής εξάρτησης, όπως την ανέπτυξε ο Ιβάν Παβλόφ. Στα χαρακτηριστικά ακόμα της ταινίας είναι η σχεδόν παντελής έλλειψη μουσικής επένδυσης (υπάρχει μόνο όπου απαιτείται βάσει σεναρίου), αλλά και ορισμένες σκηνές αληθινού σεξ, κινηματογραφημένες με ρεαλιστική και όχι πορνογραφική αντίληψη.
Εισπρακτική πορεία
Η ταινία πούλησε 4.500 εισιτήρια κατά το πρώτο της τριήμερο στην Ελλάδα από 2 αίθουσες στην Αθήνα. Συνολικά, πούλησε περίπου 40.000 εισιτήρια στην Ελλάδα.
Διακρίσεις και βραβεύσεις
Ο Κυνόδοντας διαγωνίστηκε σε μία σειρά από διεθνή κινηματογραφικά φεστιβάλ και κατάφερε να αποσπάσει πολλά βραβεία και διακρίσεις, καθώς και εξαιρετικές κριτικές.
Στην Ελλάδα, τον Μάιο του 2010, απέσπασε 5 πρώτα βραβεία κατά την τελετή απονομής της Ελληνικής Ακαδημίας Κινηματογράφου (καλύτερης ταινίας, σκηνοθεσίας για τον Γιώργο Λάνθιμο, σεναρίου, μοντάζ και δεύτερου ανδρικού ρόλου για τον Χρήστο Πασσαλή).
Επικράτησε της ταινίας Στρέλλα (η οποία απέσπασε 4 βραβεία), καθώς ήταν οι δύο υποψήφιες ταινίες ώστε να προταθούν προς την Αμερικανική Ακαδημία Κινηματογραφικών Τεχνών και Επιστημών για το Όσκαρ Ξενόγλωσσης Ταινίας. Τον Ιανουάριο του 2011, η Ακαδημία ανακοίνωσε ότι ο Κυνόδοντας είναι ανάμεσα στις 5 καλύτερες ταινίες (από τις συνολικά 66 που προτάθηκαν από αντίστοιχα 66 χώρες) που θα διεκδικήσουν το Όσκαρ, το οποίο τελικά κέρδισε η δανέζικη Hævnen.
Η πρεμιέρα της ταινίας δόθηκε στις 18 Μαΐου 2009 κατά την προβολή της στο Διεθνές Φεστιβάλ Κινηματογράφου των Καννών. Στην Ελλάδα η πρώτη της προβολή έγινε στις 22 Οκτωβρίου 2009 (κινηματογραφική περίοδος 2009–10), ενώ 11 μήνες αργότερα (22 Σεπτεμβρίου 2010) κυκλοφόρησε και σε DVD.
Σύμφωνα με τον βρετανικό "Indepedent" η ταινία ανακηρύχτηκε ως μια από τις καλύτερες ταινίες της δεκαετίας καταλαμβάνοντας την 35η θέση.
Αμφιλεγόμενα
Η ταινία Κυνόδοντας προκάλεσε αντιδράσεις ύστερα από την αποκάλυψη πως ανάλογη ταινία, με όμοιο σενάριο είχε γυριστεί το 1973 στο Μεξικό με τίτλο El castillo de la pureza (Το κάστρο της αθωότητας). Μάλιστα, στον Κυνόδοντα υπάρχουν πανομοιότυπες σκηνες με τη μεξικάνικη ταινία. Εντούτοις, ο Λάνθιμος παρέλειψε να αναφέρει τις επιρροές του στην ταινία.
Εξωτερικός σύνδεσμος
Η επίσημη ιστοσελίδα της ταινίας &
Κατηγορία:Ελληνικές ταινίες Κατηγορία:Ταινίες του 2009 Κατηγορία:Ελληνόφωνες ταινίες Κατηγορία:Ταινίες σε σκηνοθεσία Γιώργου Λάνθιμου Κατηγορία:Ελληνικές δραματικές ταινίες Κατηγορία:Ταινίες γυρισμένες στην Αθήνα Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες σε σενάριο Γιώργου Λάνθιμου
Λενζανηνοί
δεξιά|μικρογραφία|350x350εσ| Χάρτης που δείχνει μια θέση προσέγγισης των [[Πολωνικές φυλές|πολωνικών φυλών σύμφωνα με την πολωνική ιστοριογραφία — οι Λενζανηνοί (Lędzianie) βρίσκονται στην κάτω δεξιά γωνία]] Οι Λενζανηνοί (Lędzianie) ήταν μια λεχιτική φυλή, που έζησε στην περιοχή της Ανατολικής Μικράς Πολωνίας και των Πόλεων Τσέρβεν μεταξύ 7ου και 11ου αιώνα. Δεδομένου ότι τεκμηριώθηκαν κυρίως από ξένους συγγραφείς, των οποίων οι γνώσεις για τη γεωγραφία της Κεντρικής και Ανατολικής Ευρώπης ήταν συχνά ασαφείς, καταγράφηκαν με διαφορετικά ονόματα, τα οποία περιλαμβάνουν Λενζανηνοί, Λενζανίνοι, Λζνιν, Λάχοι, Λιάχοι, Λανζανέχ, Λένδιοι, Λιτζικαβίκοι και Λιτζίκοι.
Ονομασία
Η ονομασία "Lędzianie" (*lęd-jan-inъ) προέρχεται από την πρωτοσλαβική και παλιά πολωνική λέξη "lęda", που σημαίνει "χωράφι". Στα σύγχρονα πολωνικά, η λέξη "ląd" σημαίνει "γη". Το όνομα της φυλής προέρχεται από την κοπή και το κάψιμο των δασών ή των δασικών εκτάσεων για τη δημιουργία χωραφιών. Κατά συνέπεια, με αυτή την έννοια οι Λενζανηνοί ήταν αγρότες, που έκαιγαν δασικές εκτάσεις, ή «κάτοικοι των αγρών». Αρκετά ευρωπαϊκά έθνη προέρχονται από το εθνώνυμό τους για τους Πολωνούς, όπως και η ονομασία της Πολωνίας σε ξένες γλώσσες: Λιθουανοί (lenkai, Lenkija) και Ούγγροι (Lengyelország).
Πηγές
Στη λατινική ιστοριογραφία ο Βαυαρός Γεωγράφος (γενικά χρονολογημένος στα μέσα του 9ου αιώνα) βεβαιώνει ότι Lendizi habent civitates XCVIII, δηλαδή ότι οι «Λένδιοι» είχαν 98 γκορντ (οικισμούς). Αναφέρονται, μεταξύ άλλων, στο κείμενο Προς τον ίδιον υιόν Ρωμανόν (λατιν. De administrando Imperio, Περί διοικήσεως της Αυτοκρατορίας) από τον Κωνσταντίνο Ζ΄ Πορφυρογέννητο για τον γιο και διάδοχό του Ρωμανό Β΄ (~959), στο Ιώσηπον ως Λζνιν (~953), από το Πρώτο Χρονικό (~981) ως Λιάχοι και από τον Αλ Μασουντί (~940, ως Λανζανέχ).
Ταυτίζονται επίσης με τους Λιτζικαβίκους από το χρονικό του 10ου αιώνα Res gestae saxonicae sive annalium libri tres από τον Βίντουκιντ του Κόρβεϊ, ο οποίος κατέγραψε ότι ο Μιέσκο Α' της Πολωνίας (960–992) κυβέρνησε τη φυλή Σκλάβοι. Το ίδιο όνομα θεωρείται επιπλέον ότι σχετίζεται με την προφορική παράδοση του Μιχαήλ της Ζαχλουμίας από ότι η οικογένειά του κατάγεται από τους αβάπτιστους κατοίκους του ποταμού Βιστούλα, που αποκαλούνται Λιτζίκοι,     και την αφήγηση του Θωμά του Αρχιδιάκονου στο Historia Salonitana (13ος αιώνας), όπου επτά ή οκτώ φυλές ευγενών, τους οποίους ονόμαζε Λιγγόνες, έφτασαν από την Πολωνία και εγκαταστάθηκαν στην Κροατία υπό την ηγεσία του Τωτίλα.
Ιστορία
μικρογραφία| Οι Πόλεις Τσέρβεν ως μέρος των εδαφών της Βοημίας κατά τη διάρκεια της βασιλείας του [[Μπολέσλαος Β΄ της Βοημίας|Μπολέσλαου Β', Δούκα της Βοημίας (967/972–999).]] μικρογραφία| Οι Πόλεις Τσέρβεν, εν μέρει κατοικημένες από τους Λενζανηνούς, ως τμήμα της Πολωνίας υπό την κυριαρχία του [[Μιέσκο Α΄ της Πολωνίας|Μιέσκο Α' μέχρι το 981 μ.Χ. σύμφωνα με την πολωνική ιστοριογραφία.]] Οι Δυτικοί Σλάβοι (Λένδιοι και Βιστούλοι) εγκαταστάθηκαν στην περιοχή της σημερινής νοτιοανατολικής Πολωνίας στις αρχές του 6ου αιώνα μ.Χ. Γύρω στο 833, η περιοχή που κατοικούσαν οι Λένδιοι ενσωματώθηκε στο κράτος της Μεγάλης Μοραβίας. Μετά την εισβολή των ουγγρικών φυλών στην καρδιά της Κεντρικής Ευρώπης γύρω στο 899, οι Λένδιοι υποτάχθηκαν στην εξουσία τους (Μασούδοι). Στο πρώτο μισό του 10ου αιώνα, μαζί με άλλους Σλάβους απέτισαν φόρο τιμής στον Ιγκόρ του Κιέβου.
Στη δεκαετία του 970, υποτίθεται ότι ο Μιέσκο Α' της Πολωνίας ανέλαβε την περιοχή: το Πρώτο Χρονικό το συμπεραίνει, όταν αναφέρει ότι ο Βλαδίμηρος ο Μέγας κατέκτησε τις Πόλεις Τσέρβεν από τους "Λιάχους" το 981: «Ο Βλαδίμηρος βάδισε κατά των Λιάχων και κατέλαβε τις πόλεις τους: Περέμισλ (Πρζέμισλ), Τσέρβεν (Τσέρμνο) και άλλες πόλεις». Ο ιστορικός Λεόντιι Βοΐτοβιτς εικάζει ότι, εάν τα εδάφη ήταν υπό τον έλεγχο του Δουκάτου της Πολωνίας, τότε η κατάκτηση της Ρωσίας του Κιέβου θα ήταν ένα ανοιχτό κάλεσμα για πόλεμο μεταξύ των πριγκηπάτων με έναν αναπόφευκτο μακροχρόνιο αγώνα, αλλά κάτι τέτοιο δεν συνέβη, υποδεικνύοντας πιθανώς κατά την άποψη του Βοΐτοβιτς ότι τα εδάφη και ο πληθυσμός τους δεν ήταν Πολωνοί, αλλά μια ανεξάρτητη πολιτική-φυλετική ένωση με κάποια υποτέλεια στη Βοημία.
Φυλετική περιοχή
Οι Πολωνοί ιστορικοί Βόιτσεχ Κετρζίνσκι, Στέφαν Μαρία Κουτσίνσκι, Γιάνους Κότλαρτσικ και Γιέρζι Ναλέπα, μεταξύ άλλων, τοποθετούν γενικά τους Λένδιους στον Άνω Σαν και στον Άνω Δνείστερο. Ο Κρίστοφ Φοκτ προώθησε μια άποψη, που ισχυρίζεται ότι κατοικούσαν ολόκληρη τη Δυτική Ουκρανία μετακινώντας τους Λευκούς Κροάτες πολύ πιο ανατολικά.
Ο Χένρικ Γουοβμιάνσκι υποστήριξε ότι οι Λένδιοι ζούσαν μεταξύ Σαντόμιες και Λούμπλιν και ότι με τους Βιστούλους υπήρχαν ακόμη και φυλετικές ομάδες Λευκών Κροατών. Ο Βοΐτοβιτς υποστηρίζει επίσης ότι ζούσαν ανατολικά των Βιστούλων και νότια των Μασόβιων, πιο συγκεκριμένα, στην περιοχή μεταξύ Σαντόμιες και Λούμπλιν. Ο Γιάνους Κότλαρτσικ θεώρησε ότι η Ερυθρά Ρουθηνία εκτείνεται σε μια τεράστια περιοχή μεταξύ των Καρπαθίων και του Πρζέμισλ στα νότια (κατοικούμενη από Λευκούς Κροάτες) και της Βολυνίας στα βόρεια (εν μέρει κατοικούμενη από Λένδιους). Ο Αλεξάντρ Ναζαρένκο θεωρεί ότι η αβεβαιότητα των σωζόμενων περιγραφών του 10ου αιώνα για την περιοχή του άνω Δνείστερου και του ποταμού Μπουκ καθιστά εύλογο να συμπεράνουμε ότι οι Λένδιοι, οι Λευκοί Κροάτες και πιθανώς κάποιοι άλλοι λαοί μοιράζονταν αυτή την τεράστια περιοχή κατά μήκος των συνόρων της σύγχρονης Ουκρανίας και Πολωνίας.
Παραπομπές
Κατηγορία:Ιστορία της Ελάσσονος Πολωνίας Κατηγορία:Δυτικές Σλαβικές φυλές Κατηγορία:Λεχίτες Κατηγορία:Πρώιμη Μεσαιωνική Πολωνία
Κολχαπούρ
Το Κολχαπούρ (μαράτι: कोल्हापूर) είναι ιστορική πόλη της Μαχαράστρα. Είναι η έδρα της επαρχίας Κολχαπούρ. Πριν από την ανεξαρτησία της Ινδίας, το Κολχαπούρ ήταν ηγεμονικό κράτος που κυβερνόταν από τους Μποσάλε Τσχατραπάτι της Αυτοκρατορίας των Μαράτα.
Γεωγραφία
μικρογραφία| Ο ποταμός Παντσγκάνγκα στο Κολχαπούρ Το Κολχαπούρ είναι μεσόγεια πόλη που βρίσκεται στη νοτιοδυτική Μαχαράστρα, 228 χλμ. νότια της Πούνε, 615 χλμ. βορειοδυτικά της Μπανγκαλόρ και 530 χιλιόμετρα δυτικά του Χαϊντεραμπάντ. Μέσα στη Μαχαράστρα, οι πλησιέστερες πόλεις/κωμοπόλεις είναι το Ιτσαλκαράντζι (27 χλμ.), το Κοντόλι (35 χλμ.), το Πεθ Βαντγκαόν (15 χλμ.), το Καγκάλ (21 χλμ.), το Σάνγκλι (49 χλμ.), η Σατάρα (115 χλμ.). Έχει υψόμετρο 569 μέτρων. Βρίσκεται στα όρη Σαχαγιάντρι των Δυτικών Γκατ.
Το κλίμα
Το κλίμα της πόλης είναι μίγμα παράκτιων και εσωτερικών στοιχείων όπως και στην υπόλοιπη Μαχαράστρα. Η θερμοκρασία έχει ένα σχετικά στενό εύρος μεταξύ των 10 °C και 35 °C. Το καλοκαίρι είναι δροσερότερο αλλά πολύ πιο υγρό από τις γειτονικές χερσαίες πόλεις. Η μέγιστη θερμοκρασία σπάνια υπερβαίνει τους 38 °C και συνήθως κυμαίνεται μεταξύ 33 και 35 °C. Τα χαμηλά επίπεδα κατά τη διάρκεια αυτής της εποχής είναι περίπου 24 °C με 26 °C.
Η πόλη δέχεται άφθονες βροχοπτώσεις από τον Ιούνιο έως τον Σεπτέμβριο, λόγω της εγγύτητάς προς τα δυτικά Γκατ. Οι πολλές βροχές συχνά οδηγούν σε σοβαρές πλημμύρες κατά τη διάρκεια αυτών των μηνών. Το 2005 και το 2006 ήταν χρόνια πλημμυρών. Κατά την περίοδο των βροχών οι θερμοκρασίες πέφτουν και κυμαίνονται μεταξύ 19 °C και 30 °C.
Το Κολχαπούρ έχει χειμώνα από το Νοέμβριο μέχρι το Φεβρουάριο. Το χειμώνα οι θερμοκρασίες είναι θερμότερες από ό, τι άλλες πόλεις στην Μαχαράστρα όπως το Πούνε και το Νασίκ. Τα χαμηλά επίπεδα κυμαίνονται από τους 9 °C έως 16 °C, ενώ τα υψηλά είναι της τάξης των 26 °C έως 32 °C λόγω του υψηλού υψόμετρου και της εγγύτητας στα δυτικά Γκατ. Η υγρασία είναι χαμηλή σε αυτή τη εποχή και ο καιρός είναι πολύ πιο ευχάριστος.μικρογραφία|700x700εσ|Η λίμνη Ρανκάλα το βράδυ
Υδρολογία
Ο ποταμός Παντσγκάνγκα προέρχεται από τα δυτικά Γκατ. Έχει πέντε παραπόταμους που προμηθεύουν την πόλη και περιβάλλει τους ποταμούς Μπογκαβάτι, Τούλσι, Κούμπι, Κασάρι και Νταμάνι. Ο Παντσγκάνγκα είναι μολυσμένος με ανεπεξέργαστα οικιακά απορρίμματα, βιομηχανικά λύματα, βιοϊατρικά απορρίματα, γεωργικά χημικά, τέφρες και θρησκευτικές προσφορές. Το Κολχαπούρ έχει μια σειρά από λίμνες. Η λίμνη Ρανκάλα ήταν κάποτε ένα λατομείο πέτρας. μικρογραφία|Η λίμνη Ρανκάλα το πρωί Το Kalamba λίμνη χτίστηκε το 1873. Αυτές οι δύο λίμνες παρέχουν την πόλη με τις εγχώριες πόσιμο νερό.
Διακυβέρνησης
Το Κολχαπούρ κυβερνάται από τη Δημοτική επιχείρηση του Κολχαπούρ. Η πόλη χωρίζεται σε πέντε πτέρυγες (Α, Β, Γ, Δ και Ε). Η εταιρεία παρέχει υπηρεσίες όπως αποκομιδή απορριμάτων και έχει κάνει μια σειρά από βελτιώσεις, όπως το Οδικό Έργο του Κολχαπούρ, το Κίνημα Αντι-Καταπάτησης για να σταματήσει η ανεπιθύμητη οικοδομική δραστηριότητα και η καταπάτηση του ανοικτού χώρου της πόλης, ενώ παρέχει και το έργο Σουβάρνα Τζαγιάντι Ναγκαρότθαν για τη βελτίωση των δρόμων και τη διαχείριση ομβρίων. Ωστόσο η επιχείριση αντιμετωπίζει προβλήματα, όπως η μη επέκταση των αστικών ορίων του Κολχαπούρ από το 1972, επειδή η ίδια η πόλη αποτυγχάνει να χρησιμοποιήσει τα οφέλη από διάφορα κυβερνητικά προγράμματα.
Μέσα μαζικής ενημέρωσης
Η κύρια εφημερίδα της πόλης είναι η Pudhari και εκδίδεται στα Μαράτι. Στην πόλη πωλούνται και άλλες εφημερίδες στα Μαράτι, όπως οι Sakaal, Maharashtra Times (έκδοση Κολχαπούρ), Loksatta, Lokmat, Kesari, Saamna, Tarun Bharat και Punyanagari.
Οι αγγλόφωνες εφημερίδες περιλαμβάνουν τις The Times of India (έκδοση Κολχαπούρ), The Indian Express, Business Standard και The Economic Times. Η εφημερίδα Lokmat Times εκδίδεται στα Χίντι.
Γλώσσες
Η κύρια γλώσσα είναι τα Μαράτι. Λόγω της εγγύτητας με τη Καρνάτακα, η τοπική γλώσσα έχει κάποιες επιρροές από τα Κανάντα. Τα Χίντι και αγγλικά είναι επίσης δημοφιλή μεταξύ των κατοίκων της πόλης.
Εξωτερικοί σύνδεσμοι
Κατηγορία:Πόλεις της Ινδίας Κατηγορία:Μαχαράστρα
1790
Η παρούσα σελίδα αφορά το έτος 1790 κατά το Γρηγοριανό ημερολόγιο
Θάνατοι
Κατηγορία:Έτη
Προφήτης Ηλίας (όρος Κερπινής Αχαΐας)
Ο Προφήτης Ηλίας είναι βουνό της Αχαΐας. Το υψηλότερο σημείο του βρίσκεται σε υψόμετρο 1.526 μέτρων. , ενώ άλλες μετρήσεις δίνουν υψόμετρο 1.525 μ.
Τοποθεσία
Εκτείνεται στην ενδοχώρα της Αχαΐας, με τον κύριο όγκο του βουνού να είναι ανατολικά του όρους Σκεπαστό και του Κερυνίτη ποταμού, βόρεια της κωμόπολης των Καλαβρύτων, δυτικά του φαραγγιού που σχηματίζει ο Βουραϊκός ποταμός, και νότια του Ρούσκιου.
Στις βόρειες παρυφές του βρίσκονται τα χωριά Πλατανιώτισσα, Δίγελα και Δουμενά, στις ανατολικές τα χωριά της Ζαχλωρούς, στις νότιες η Κερπινή και οι Ρωγοί. Στην κορυφογραμμή του βουνού, στη θέση «Λίθος», βρίσκεται αιολικό πάρκο.
Παλαιότερα οι ορεινοί σχηματισμοί στην περιοχή της Κερπινής εθεωρούντο διακλάδωση του Κερύνειου όρους. Σήμερα ωστόσο επικρατεί η άποψη ότι μόνο ο ορεινός όγκος Σκεπαστού – Προφήτη Ηλία επικαλείτο στην αρχαιότητα «Κερύνεια».
Εξωτερικοί σύνδεσμοι
Κατηγορία:Βουνά της Αχαΐας Κατηγορία:Δήμος Καλαβρύτων
Το Κυνήγι των Μαγισσών (ταινία, 2011)
Το Κυνήγι των Μαγισσών (αγγλικά: Season of the Witch) είναι αμερικανική περιπέτεια φαντασίας, παραγωγής 2011, σε σκηνοθεσία Ντομινίκ Σένα, στην δεύτερη συνεργασία του με τον βραβευμένο με Όσκαρ Νίκολας Κέιτζ, μετά το Σε 60 Δευτερόλεπτα (Gone in 60 Seconds).
Τα γυρίσματα της ταινίας πραγματοποιήθηκαν στην Αυστρία, την Ουγγαρία και την Κροατία.
Box Office
Με προϋπολογισμό 40.000.000 δολάρια, η ταινία άνοιξε στην τρίτη θέση με 10.612.375 δολάρια το πρώτο του σαββατοκύριακο. Οι συνολικές εισπράξεις στην Αμερική έφτασαν τα 24.827.228 δολάρια, ενώ στον υπόλοιπο κόσμο απέφερε 66.800.000 δολάρια, συγκεντρώνοντας 91.627.228 δολάρια παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες φαντασίας Κατηγορία:Ταινίες του 2011 Κατηγορία:Αμερικανικές θρίλερ ταινίες δράσης Κατηγορία:Αμερικανικές υπερφυσικές θρίλερ ταινίες Κατηγορία:Ταινίες γυρισμένες στην Αυστρία Κατηγορία:Ταινίες γυρισμένες στην Κροατία Κατηγορία:Ταινίες γυρισμένες στην Ουγγαρία Κατηγορία:Ταινίες σκοτεινής φαντασίας
ΦΚ Μακεντόνιγια Γκιόρτσε Πέτροφ
Η ΦΚ Μακεντόνιγια Γκιόρτσε Πέτροφ (ФК Македонија Ѓорче Петров), είναι μια ποδοσφαιρική ομάδα από τα Σκόπια της Δημοκρατίας της Βόρειας Μακεδονίας. Ιδρύθηκε το 1932 με το όνομα ΧΑΣΚ και έδρα της ομάδας είναι το Στάδιο Γκιόρτσε Πέτροφ (Стадион Ѓорче Петров) χωρητικότητας 3.000 θεατών. Την περίοδο 2008-09 κατέκτησε το Πρωτάθλημα ποδοσφαίρου Βόρειας Μακεδονίας ενώ τερμάτισε στη δεύτερη θέση την περίοδο 2005-06. Την ίδια περίοδο κατέκτησε το Κύπελλο Βόρειας Μακεδονίας (ποδόσφαιρο ανδρών) ενώ ήταν φιναλίστ την περίοδο 2008-09.
Ιστορία
Η ομάδα ιδρύθηκε το 1932 ως Χ.Α.Σ.Κ. (Χανριέβσκι Αματέρσκι Σπόρτσκι Κλούμπ, Х.А.С.К. - Ханриевски Аматерски Спортски Клуб). Κατά τη διάρκεια της ιστορίας της η ομάδα μετονομάστηκε πολλές φορές και ήταν διαδοχικά γνωστή ως Πόμπεντα (Победа), Ρούνταρ (Рудар), Ιντουστριάλετς (Индустријалец), Λοκομοτίβα (Локомотива), και το 1970 Γιουγκοκόκτα (Југококта). Ο σύλλογος έλαβε τη σημερινή του ονομασία κατά την περίοδο 1989-1990 σε ανάμνηση του Γκιόρτσε Πέτροφ (1865, Βάρος Πρίλεπ, Οθωμανική Αυτοκρατορία - 1921, Σόφια, Βουλγαρία) έναν επαναστάτη της περιοχής.
Εξωτερικοί σύνδεσμοι
Κατηγορία:Ποδοσφαιρικές ομάδες Βόρειας Μακεδονίας Κατηγορία:Ιδρύσεις ποδοσφαιρικών ομάδων το 1932
Άγιοι Απόστολοι Αιτωλοακαρνανίας
Για οικισμούς στην Ελλάδα με το ίδιο όνομα δείτε: Άγιοι Απόστολοι
Οι Άγιοι Απόστολοι είναι ημιορεινό χωριό του δήμου Αγρινίου στην Αιτωλοακαρνανία. Σύμφωνα με την απογραφή του 2011, ο πληθυσμός του ανέρχεται στους 44 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Κατάλογος πολιτικών κομμάτων της Κύπρου
Στον κατάλογο αυτό αναφέρονται τα πολιτικά κόμματα στην Κύπρο. Η Κύπριακή Δημοκρατία, η οποία λειτουργεί ως Προεδρική δημοκρατία έχει πολυκομματικό κοινοβουλευτικό σύστημα, με τρία ή τέσσερα ισχυρά κόμματα που κυριαρχούν στο πολιτικό σκηνικό.
Κοινοβουλευτικά κόμματα
Ο πίνακας περιλαμβάνει τα κοινοβουλευτικά κόμματα, μετά τις Κυπριακές βουλευτικές εκλογές 2021 και τις Κυπριακές ευρωεκλογές 2019. Η σημερινή κοινοβουλευτική δύναμη των κομμάτων μπορεί να διαφέρει.
Παραπομπές
πολιτικων κομματων της κυπρου
Χριστιανικός αθεϊσμός
Ο Χριστιανικός Αθεϊσμός είναι μία μορφή πολιτισμικού Χριστιανισμού και ένα σύστημα αξιών που βασίζεται στη ζωή και τις διδασκαλίες του Ιησού Χριστού, απορρίπτοντας όμως τις υπερφυσικές πτυχές της χριστιανικής θρησκείας.
Υπάρχουν πολλές μορφές χριστιανικού αθεϊσμού: κάποιοι Χριστιανοί υιοθετούν τη θεολογική άποψη που απορρίπτει την πίστη σε έναν υπερβατικό και παρεμβατικό θεό και προωθεί την αναζήτηση του θεού στον φυσικό κόσμο (Thomas J. J. Altizer), ενώ άλλοι ακολουθούν τις διδασκαλίες του Ιησού εντός ενός κόσμου χωρίς θεό (William Hamilton). Ο Χριστιανικός Αθεϊσμός του Χάμιλτον μοιάζει με τον Ιησουϊσμό.
Κατηγορία:Αθεϊσμός Αθεισμος
Παναγιώτης Μπάλλας
Ο Παναγιώτης Μπάλλας (Καρδίτσα, 6 Σεπτεμβρίου 1993) είναι Έλληνας ποδοσφαιριστής, ο οποίος αγωνίζεται στον χώρο του κέντρου κυρίως ως ανασταλτικός μέσος. Απο τον Σεπτέμβριο του 2020 αγωνίζεται στον Απόλλωνα Λάρισας.
Σε συλλογικό επίπεδο
Ξεκίνησε το ποδόσφαιρο από νεαρή ηλικία στην Ακαδημία Ελπίδες Καρδίτσας. Το 2008 ο Ατρόμητος απέκτησε τα δικαιώματά του και εντάχθηκε στις ακαδημίες του συλλόγου, ενώ το 2010 υπέγραψε επαγγελματικό συμβόλαιο με την ομάδα του Περιστερίου. Το ντεμπούτο του πραγματοποιήθηκε στις 17 Απριλίου 2010 σε αγώνα εναντίον της Καβάλας για την τελευταία αγωνιστική της περιόδου 2010-11. Την περίοδο 2011-12 πήρε θέση στο αρχικό σχήμα της ομάδας σε πολλούς αγώνες αποδεικνύοντας το ταλέντο του. Με τον Ατρόμητο έχει φτάσει σε δύο τελικούς κυπέλλου Ελλάδας, το 2011 και το 2012.
Το καλοκαίρι του 2016 αποχώρησε ως ελεύθερος και εντάχθηκε στη γερμανική Σόνενχοφ Γκροσάσπαχ, όμως δεν πήρε χρόνο συμμετοχής με αποτέλεσμα τον Ιανουάριο του 2017 να επιστρέψει στην Ελλάδα για λογαριασμό του Πανιωνίου.
Τον Σεπτέμβριο του 2017 υπέγραψε τριετές συμβόλαιο συνεργασίας με την ΑΕ Λάρισας.
Το καλοκαίρι του 2020 υπέγραψε στον Απόλλωνα Λάρισας ως ελεύθερος.
Στις εθνικές ομάδες
Υπήρξε διεθνής με την εθνική Νέων από το 2011 έως το 2012, με την οποία το καλοκαίρι του 2012, συμμετείχε στο ευρωπαϊκό πρωτάθλημα (Κ-19) και κατάφερε να φθάσει στον τελικό του θεσμού, όπου ηττήθηκε 1-0 από την Ισπανία, κατακτώντας τη δεύτερη θέση και το ασημένιο μετάλλιο, με τον Μπάλλα να αγωνίζεται βασικός σε όλους τους αγώνες. Υπήρξε μέλος και της εθνικής Κ-20 που συμμετείχε στο Παγκόσμιο Κύπελλο Νέων (Κ-20) το 2013, από το 2012 μέχρι το 2014, ήταν διεθνής με την εθνική Ελπίδων, με την οποία έκανε ντεμπούτο στις 15 Αυγούστου 2012, στον νικηφόρο αγώνα (2-0) εναντίον της Πολωνίας (Κ-21).
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Πανιωνίου Κατηγορία:Ποδοσφαιριστές Α.Ε. Λάρισας Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ20 Κατηγορία:Ποδοσφαιριστές Εθνικής Ελλάδας Κ21 Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές ΣΓ Σόνενχοφ Γκροσάσπαχ Κατηγορία:Ποδοσφαιριστές Απόλλων Λάρισας
Ναός Αγίου Νικολάου των Ελλήνων
Περιγραφή
Ο θεμελιώδης αρχιτεκτονικός τύπος του ναού είναι μονόκλιτη βασιλική. Στο εσωτερικό του ναού κυριαρχεί οπτικώς το πλούσια διακοσμημένο με χρυσό και ασήμι εικονοστάσιο (τέμπλο). Ο κυρίως ναός έχει ασπρόμαυρο μαρμάρινο δάπεδο. Εκτός από τον Σπυρίδωνα Σπεράντζα, ένας άλλος περίφημος ζωγράφος το όνομα του οποίου συνδέθηκε με τον ναό ήταν ο Ευστάθιος Καρούσος, ενώ πολλες εικόνες έχει φιλοτεχνήσει και ο Επτανήσιος ζωγράφος Ιωάννης Τριγώνης.
Παραπομπές
Νικολαου Ελληνων Ναος Αγιου Νικολαου Ελλην Ελληνων Τεργεστης
Into the Unknown
Into the Unknown είναι ο τίτλος του πέμπτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 20 Αυγούστου του 1996 μέσω της δισκογραφικής εταιρείας Metal Blade Records.
Οι ηχογραφήσεις του δίσκου πραγματοποιήθηκαν στο Sound Lab του Ντάλας τον Ιανουάριο και τον Φεβρουάριο του 1996, με παραγωγούς τον Τιμ Κίμσεϊ και τον King Diamond.
Για την προώθηση του δίσκου γυρίστηκε βίντεο κλιπ για το κομμάτι "The Uninvited Guest", ενώ το συγκρότημα περιόδευσε στη Βραζιλία και την Αργεντινή τον Αύγουστο του 1996, στη Βόρεια Αμερική τον Οκτώβριο και το Νοέμβριο του ίδιου έτους, όπως και στην Ευρώπη τον Μάρτιο του 1997.
Η επανέκδοση του 1997, περιλαμβάνει ως μπόνους κομμάτι τη ζωντανή εκτέλεση του "Curse of the Pharaohs" από το ΕΡ "The Bell Witch", ενώ η ιαπωνική έκδοση του άλμπουμ περιελάμβανε τη διασκευή των Mercyful Fate στο "The Ripper" των Judas Priest.
Μέλη των Mercyful Fate
Η σύνθεση του συγκροτήματος κατά την ηχογράφηση του "Into the Unknown" είχε την εξής μορφή:
Πηγές
Κατηγορία:Δισκογραφία των Mercyful Fate Κατηγορία:Άλμπουμ του 1996
Καλύτερος Ηθοποιός (Βραβεία TVyNovelas)
Παραπομπές
Κατηγορία:Βραβεία TVyNovelas
Ευρωπαϊκό πρωτάθλημα καλλιτεχνικής παγοδρομίας
Η πιο πρόσφατη διοργάνωση έγινε στο διάστημα 20-26 Ιανουαρίου 2020 στο Γκρατς της Αυστρίας.
Πηγές
Κατηγορία:Διεθνείς αθλητικές διοργανώσεις της Ευρώπης
Big Bang (τηλεοπτική σειρά)
Big Bang είναι ο τίτλος ελληνικής κωμικής τηλεοπτικής σειράς που προβλήθηκε από τους τηλεοπτικούς δείκτες του Mega Channel τη τηλεοπτική σεζόν 2007-2008. Το σενάριο υπέγραψε ο Νίκος Παπαδόπουλος, ενώ τη σκηνοθεσία ανέλαβε ο Γιώργος Σιούγας. Η σειρά σημείωσε επιτυχία και έκτοτε προβάλλεται σε επανάληψη συχνά από τον σταθμό.
Υπόθεση
Πριν από 15 δισεκατομμύρια χρόνια μια μεγάλη έκρηξη δημιούργησε το σύμπαν. Από τότε μια αλυσίδα τυχαίων συνδυασμών και συμπτώσεων οδήγησε στη δημιουργία του ηλιακού μας συστήματος και της γης, του ατμοσφαιρικού αέρα και της θάλασσας, των αμινοξέων και των πρώτων μονοκύτταρων οργανισμών. Κάπως έτσι προέκυψαν τα φυτά και τα ζώα, το οικοσύστημα και ο άνθρωπος, η τρύπα του όζοντος και η υφαλοκρηπίδα, οι τουρκικές διεκδικήσεις στο Αιγαίο και ο ελληνικός στρατός και πιο συγκεκριμένα το 13ο Τάγμα πεζικού στη Λάρισα. Σε αυτό το κομβικό σημείο, ο Λάζαρος (172η ΕΣΣΟ) συναντά το Νίκο (173η ΕΣΣΟ) και συνδέονται με μια βαθιά φιλία χωρίς να γνωρίζουν ότι η πρώην του Λάζαρου είναι η νυν του Νίκου και ονομάζεται Βάσω. Από εκεί και πέρα ξεκινά ένα ερωτικό γαϊτανάκι χωρίς τέλος... Ο Λάζαρος φλερτάρει τη Μαργαρίτα που είναι κόρη του διοικητή του, αλλά τη γουστάρει και ο ξάδερφος του, ο Βασίλης, που τον γουστάρει, χωρίς να είναι σίγουρος κιόλας, ο αδερφός της Μαργαρίτας, Τόνι.
Παράλληλα, η κολλητή της Βάσως, Τζένη, που τα είχε κάποτε με τον φαντάρο Αντώνη, τα φτιάχνει με τον Δημήτρη αλλά στην πορεία λοξοκοιτάζει και τον γιο του, Βασίλη που είναι ο ξάδερφος του Λάζαρου που λέγαμε πιο πάνω... Κι αν όλα αυτά ακούγονται μπερδεμένα και πολύπλοκα, είναι μόνο η αρχή. Γιατί στην εξέλιξη της ιστορίας μας η αλυσίδα των συμπτώσεων διαστέλλεται συνεχώς, όπως το σύμπαν...
Εξωτερικοί σύνδεσμοι
Κατηγορία:Τηλεοπτικές σειρές Mega
Γλώσσα Βόρο
Η Βόρο (võro kiil) είναι μια Ουραλική γλώσσα που ομιλείται στην Εσθονία. Θεωρούνταν διάλεκτος της Εσθονικής γλώσσας, ωστόσο σήμερα θεωρείται ξεχωριστή γλώσσα, ενώ θεωρείται περιφερειακή γλώσσα διαφόρων περιοχών της Εσθονίας, όπως της ομώνυμης περιφέρειας της Εσθονίας. Ομιλητές της γλώσσας μπορούν να βρεθούν στο Τάλιν και στο Τάρτου. Η Βόρο προήλθε από τη Νότια Εσθονική γλώσσα. Σήμερα, υπάρχουν πολλά λογοτεχνικά έργα, ποιήματα και θεατρικά έργα γραμμένα στη Βόρο. Υπάρχει επίσης μια εφημερίδα που γράφεται στη Βόρο. Επίσης, το Εσθονικό συγκρότημα Neiokõsõ εκπροσώπησε τη χώρα του στη Βόρο στον Διαγωνισμό Τραγουδιού Eurovision 2004 με το τραγούδι "Tii". Αν και η γλώσσα διδάσκεται σε 26 σχολεία της Εσθονίας ως εξωσχολικό μάθημα, σήμερα η γλώσσα τείνει να εξαφανιστεί. thumb|left|250px|Πινακίδα στην [[Εσθονική γλώσσα|Εσθονική (πάνω) και στην Βόρο γλώσσα (κάτω).]]
Εξωτερικοί σύνδεσμοι
Βορο γλωσσα Βορο γλωσσα
Top Priority
Το Top Priority είναι το όγδοο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Σεπτέμβριο του 1979 μέσω της δισκογραφικής εταιρείας "Chrysalis Records".
Ιστορία του δίσκου
Το "Top Priority" μπήκε σε αρκετά ευρωπαϊκά τσαρτ και βραβεύθηκε ως ασημένιο στη Μεγάλη Βρετανία. Λίγο πριν την κυκλοφορία του δίσκου, ο Γκάλαχερ περιόδευσε στη Βόρεια Αμερική, ενώ στις 19 Σεπτεμβρίου 1979 ξεκίνησε την ευρωπαϊκή του περιοδεία από το Λονδίνο συνεχίζοντας με 17 συναυλίες στη Γερμανία και μεταβαίνοντας από εκεί στο Βέλγιο, την Ολλανδία και τα Σκανδιναβικά κράτη, ενώ στις 14 Νοεμβρίου ξεκίνησε άλλη μία αμερικανική περιοδεία. Στις 23 Νοεμβρίου 1999 το "Top Priority" επανεκδόθηκε από την "Buddha Records" με δύο επιπλέον τραγούδια, τα "Hell Cat" και "The Watcher".
Ανάλυση τραγουδιών
Το άλμπουμ ξεκινάει με το "Follow Me", ένα πολύ δυναμικό χαρντ ροκ τραγούδι το οποίο έγινε γρήγορα μέρος των ζωντανών εμφανίσεων του καλλιτέχνη. Ακολουθεί το "Philby" στο οποίο ο Γκάλαχερ παραλληλίζει τη ζωή του περιοδεύοντας με αυτή του κατασκόπου Κιμ Φίλμπυ, ενώ παίζει ένα σπάνιο σιτάρ της δεκαετίας του '60.
Τρίτο τραγούδι του δίσκου είναι το ροκ κομμάτι "Wayward Child" το οποίο βαδίζει στα βήματα του "Follow Me" και του "Shadow Play". Ακολουθεί το "Key Chain", ένα μπλουζ κομμάτι του οποίου οι στίχοι περιγράφουν έναν άνθρωπο ο οποίος προσπαθεί να ξεφύγει απ' το παρελθόν του. Πέμπτο τραγούδι του δίσκου είναι το ροκ εντ ρολ "At the Depot" ενώ ακολουθεί το "Bad Penny", ένα από τα γνωστότερα κομμάτια του Γκάλαχερ το οποίο μπήκε αμέσως στο set list των συναυλιών του και είναι χαρακτηριστικό για το "southern" στυλ του, ενώ ο Γκάλαχερ χρησιμοποιεί και πάλι σιτάρ.
Στο "Just Hit Town" ο Γκάλαχερ αποδέχεται τη φοβία του να πετάξει με αεροπλάνο αλλά δηλώνει ότι δεν θα αλλάξει τον τρόπο ζωής του λόγω αυτής. Ακολουθεί το μπλουζ "Off the Handle" στο οποίο ο Γκάλαχερ παίζει φυσαρμόνικα ενώ ο δίσκος κλείνει με το "Public Enemy No. 1", του οποίου οι στίχοι αναφέρονται στους πρωταγωνιστές των γκανκστερικών b-movies της δεκαετίας του '50.
Τραγούδια
thumb|220px|Το άγαλμα του Γκάλαχερ στη γενέτειρα του με τη φράση "Follow Me" να αναγράφεται στο μπροστινό μέρος 1. Follow Me (Gallagher) - 4:40
3. Wayward Child (Gallagher) - 3:31
4. Key Chain (Gallagher) - 4:09
5. At the Depot (Gallagher) - 2:56
6. Bad Penny (Gallagher) - 4:03
7. Just Hit Town (Gallagher) - 3:37
8. Off the Handle (Gallagher) - 5:36
9. Public Enemy No. 1 (Gallagher) - 3:46
Θέσεις τσαρτ
Top Priority (άλμπουμ)
Επίσημη κυκλοφορία: 16 Σεπτεμβρίου 1979
Βραβεία
Top Prioriry (άλμπουμ)
Ηνωμένο Βασίλειο (BPI Certification): Ασημένιος
Οι μουσικοί
Οι μουσικοί οι οποίοι συμμετείχαν στις ηχογραφήσεις του "Top Priority" είναι οι εξής:
Πηγές
Κατηγορία:Δισκογραφία του Ρόρι Γκάλαχερ Κατηγορία:Άλμπουμ του 1979
Ένωση Επαγγελματικού Ποδοσφαίρου (Ρωσία)
Στο παρελθόν, ήταν υπεύθυνη για τη διεξαγωγή του Πρωταθλήματος Ρωσίας στο ποδόσφαιρο. Δημιουργήθηκε στις 8 Φεβρουαρίου του 1992, με τη δημιουργία του Πρωταθλήματος και του Κυπέλλου της Ρωσίας. Η απόφαση λήφθηκε από τους κορυφαίους συλλόγους της Μόσχας, στη διάσκεψη της Ρωσικής Ποδοσφαιρικής Ένωσης (РФС).
Με την έλευση του 2001, μια ανεξάρτητη οργάνωση, η Ρωσική ποδοσφαιρική Πρέμιερ-Λίγκα (РФПЛ) ανέλαβε τη διεξαγωγή της ανώτατης κατηγορίας της Ρωσίας, του Ρωσικού Πρωταθλήματος στο ποδόσφαιρο. Από το 2001 μέχρι το 2010, είχε την ευθύνη της διοργάνωσης της πρώτης και δεύτερης κατηγορίας.
Επίσης, αποτελεί μέλος των Ευρωπαϊκών Λιγκών Επαγγελματικού Ποδοσφαίρου (EPFL).
Εξωτερικοί σύνδεσμοι
Κατηγορία:Ποδόσφαιρο στη Ρωσία
Παναγής Βαλλιάνος
Ο Παναγής Βαλλιάνος (Κεραμειές Κεφαλονιάς, 1814 - Λονδίνο, 25 Ιανουαρίου 1902) ήταν Έλληνας μεγαλέμπορος, εφοπλιστής, τραπεζίτης με έδρα την Αγγλία –όπου έζησε και τα περισσότερα χρόνια της ζωής του– και εθνικός ευεργέτης της Ελλάδας. Θεωρείται ο «πατριάρχης» της ελληνικής ναυτιλίας ή «ο πατήρ του ελληνικού ναυτεμπορικού κόσμου» αφού ήταν ο πρώτος Έλληνας εφοπλιστής με τόσο μεγάλο στόλο. Μαζί με τα αδέρφια του, Μαρή και Ανδρέα Βαλλιάνο –μέλη της ευρύτερης οικογένειας των Βαλλιάνων–, δημιούργησε μια από τις μεγαλύτερες ναυτιλιακές επιχειρήσεις της εποχής, την «Vagliano Bros» («Αδερφοί Βαλλιάνου») και απέκτησε τεράστια περιουσία, της οποίας μεγάλο μέρος πήγε σε φιλανθρωπίες και δωρεές προς το Ελληνικό κράτος. Η πιο σημαντική δωρεά του, ήταν αυτή που έκανε –μαζί με τα δυο αδέρφια του– για το κτίσιμο και τη λειτουργία της Εθνικής Βιβλιοθήκης της Ελλάδος. Η καθηγήτρια Ναυτιλιακής Ιστορίας Τζελίνα Χαρλαύτη τον περιγράφει ως «ο πρώτος Έλληνας μεγιστάνας της ναυτιλίας» και ως «ο Ωνάσης της εποχής του».
Προσωπική ζωή
Γεννήθηκε το 1814 στην Κεφαλονιά- κατά τα χρόνια της Αγγλικής κυριαρχίας στα Επτάνησα - στο χωριό Κεραμειές Κεφαλλονιάς, από τους αγρότες και μικροκτηματίες Αθανάσιο Βαλλιάνο και Κερασιά Καμπίτση, το τέταρτο από τα συνολικά έξι αγοριά του ζευγαριού.
Όπως και τα υπόλοιπα αδέρφια του, ο Παναγής Βαλλιάνος δεν έλαβε καμιά μόρφωση - μπορούσε μόνο να γράφει και να διαβάζει στοιχειωδώς ούτε την ελληνική και πολύ περισσότερο την αγγλική γλώσσα. Ωστόσο, αυτή η έλλειψη στοιχειώδους μόρφωσης, δεν στάθηκε εμπόδιο στην επαγγελματική επιτυχία του.
Μεγάλη σύγχυση επικρατεί όσον αφορά το θέμα του γάμου του Παναγή Βαλλιάνου, καθώς οι περισσότερες πληροφορίες είναι αόριστες και αλληλοσυγκρουόμενες. Οι ιστορικοί τείνουν να εμπιστευτούν περισσότερο τις αναφορές προς το άτομό του, όπως εμφανίζονται στα αρχεία του Βρετανικού κράτους. Σύμφωνα, λοιπόν, με την απογραφή πληθυσμού ("census") που διενεργήθηκε στην Αγγλία το 1861, ο Παναγής Βαλλιάνος φαίνεται να ζει στο Λονδίνο με την 22χρονη σύζυγό του, Κλάρα Μπαγδατοπούλου (που φαίνεται να ταιριάζει με την Κάτα (ή Κατερίνα) Μπαγδατοπούλου που σύμφωνα με την παράδοση της οικογενείας, παντρεύτηκε στη Ζάκυνθο). Ωστόσο, στην απογραφή του 1891 ο Παναγής Βαλλιάνος δηλώνεται χήρος. Όπως και να έχει, τα στοιχεία γύρω από τη συζυγική ζωή του Παναγή Βαλλιάνου είναι πρακτικά ανύπαρκτα. Στο Λονδίνο διαμένει στην περιοχή που έμεναν και οι περισσότεροι εύποροι Έλληνες της εποχής εκείνης, στο Τσέλσι, και ήταν ενεργό μέλος της ελληνικής παροικίας. Συμμετείχε και οικονομικά και διοικητικά στην κατασκευή και λειτουργία του καθεδρικού ναού της Αγίας Σοφίας, ενώ συχνά συμμετείχε σε διαβήματα που έκαναν οι Έλληνες της Αγγλίας, προς όφελος του ελληνικού κράτους.
Αν και ζούσε το περισσότερο καιρό στην πόλη του Λονδίνου, διατηρούσε σπίτι και στην Αθήνα, την οποία επισκεπτόταν, μάλλον, σπάνια. Συγκεκριμένα, διέθετε μια έπαυλη στην Κηφισιά, στο Κεφαλάρι, σπίτι που απέκτησε την τελευταία δεκαετία της ζωής του καθώς και αρκετά αγροτεμάχια και οικόπεδα τα οποία διέθεσε στο ελληνικό κράτος μέσω της «Επιτροπής προς ανέγερσιν της Βαλλιανείου Βιβλιοθήκης». Ο Παναγή Βαλλιάνος, πέθανε, βαθύπλουτος,σε ηλικία 88 χρονών, το Σάββατο 25 Ιανουαρίου 1902, στο σπίτι του στο Λονδίνο, ...από εντερική απόφραξη, πιθανόν κακοήθη, σύμφωνα με το πιστοποιητικό του Άγγλου γιατρού, και η κηδεία του έγινε στις 29 του ίδιου μήνα, ενώ ενταφιάστηκε στο μαυσωλείο των Βαλλιάνων, στο ελληνικό τμήμα του κοιμητηρίου του "West Norwood".
Επαγγελματική δραστηριότητα
Ο Παναγής Βαλλιάνος, άρχισε να δουλεύει από την ηλικία των 13 χρόνων, το 1827, ως ναύτης στο ιστιοφόρο του συμπατριώτη του, Γεράσιμου Βεργωτή. Με τα χρόνια, προβιβάζεται σε καπετάνιος και από το 1846, εμπορεύεται και για λογαριασμό του, το φορτίο του πλοίου που κυβερνά. Οι εμπορικές εργασίες του όλο και πολλαπλασιάζονται και 1850 εγκαθίσταται στη Ζάκυνθο, -το σημαντικότερο κέντρο διαμετακομιστικού εμπορίου στα Επτάνησα τα χρόνια της Αγγλικής κατοχής - και ανοίγει εμπορικό γραφείο συνεργαζόμενος με τα αδέρφια του, Μαρίνο και Ανδρέα. Διακινεί τα προϊόντα τους, κυρίως σιτηρά, προς τα λιμάνια της δυτικής Ευρώπης αλλά εμπορεύεται και για λογαριασμό του.
Το 1858 εγκαταλείπει την Ελλάδα, για να εκπροσωπήσει τα συμφέροντα του εμπορικού οίκου των «Αδερφών Βαλλιάνου» στην Αγγλία. Στο νούμερο 24 της οδού "Old Broad Street", στο μέγαρο "Gresham House" στο City του Λονδίνου εγκαθιστά τα γραφεία της φίρμας "Vagliano Brothers Merchants" ενώ ταυτόχρονα, αναλαμβάνει την αντιπροσώπευση και κάποιων άλλων ελληνικών εμπορικών οίκων. Η εταιρεία είχε υπό την κατοχή της 27 πλοία και απασχολούσε 4 υπαλλήλους στα γραφεία της, ενώ αμέσως εγγράφεται στο πολύ σημαντικό εκείνη την εποχή "Baltic" (λέσχη εμπόρων και επιχειρηματιών, κάτι ανάλογο των σημερινών εμπορικών επιμελητηρίων).Ο Παναγής Βαλλιάνος εκτός από το σιτεμπόριο, ασχολήθηκε και με το εμπόριο και τη μεταφορά σταφίδας (ελληνικό προϊόν με μεγάλη ζήτηση την εποχή εκείνη) καθώς και με ειδικευμένες εμπορο- τραπεζιτικές (merchant banker), χρηματο-μεσιτικές υπηρεσίες (broker) ναυλο - μεσιτικές εργασίες. Το εύρος μάλιστα των συναλλαγών του, τον τοποθετούσε στην πρώτη κατηγορία εμπόρων και ναυλομεσιτών.
"Vagliano case"
Ο Βαλλιάνος πρωτόδικα, κέρδισε την υπόθεση, και οι ευθύνες καταλογίστηκαν στην Τράπεζα, όμως με την απόφαση του Εφετείου, τον Μάρτιο του 1891, η Τράπεζα απαλλάχτηκε των κατηγοριών.
Αυτή η υπόθεση, αποτέλεσε από τότε διεθνή νομολογία και δεδικασμένο για παρόμοιες υποθέσεις μέχρι και σήμερα.
Κοινωνική προσφορά
Ενδεικτική και όχι ολοκληρωμένη καταγραφή:
Το 1872, ο Παναγής Βαλλιάνος θα δωρήσει 150 λίρες για τη μεταφορά του λειψάνου του Αδαμάντιου Κοραή από το Παρίσι, τη δημιουργία κενοταφείου στο Παρίσι, μαυσωλείου και ανδριάντα στην Αθήνα, καθώς και για την έκδοση και δωρεάν διάθεση στα σχολεία, των συγγραμάτων του μεγάλου λογίου. Στον έρανο ανταποκρίθηκε και ο αδερφός του, Ανδρέας Βαλλιάνος.
Το 1884, δώρισε το ποσό των 500 λιρών και το 1888 κατέθεσε περίπου το ίδιο ποσό, για την ανέγερση και λειτουργία του Δημοτικού Νοσοκομείου Αργοστολίου, έργο που είχε αναλάβει να φέρει εις πέρας, ο αρχιεπίσκοπος Κεφαλλονιάς, Γερμανός Καλλιγάς. Το έργο συνέδραμαν και οι γιοί του Ανδρέα Βαλλιάνου, στη μνήμη του πατέρα τους, καθώς και ο Μαρής Βαλλιάνος.
Το 1884, εξάλλου, ήταν και η χρονιά που πρωτοστατούντος του Παναγή, ο οποίος έθεσε στη διάθεση του πρωθυπουργού 1.000.000 φράγκα - και με τη συμμετοχή και των αδερφών του, έγινε η πρώτη δωρεά στο ελληνικό κράτος για την οικοδόμηση του κτιρίου της Εθνικής Βιβλιοθήκης.
Όταν ο Γερμανός Καλλιγάς, προσωπικός φίλος των Βαλλιάνων, έγινε Αρχιεπίσκοπος Αθηνών, το 1889, ο Παναγής Βαλλιάνος συνέδραμε οικονομικά στην ανοικοδόμηση του μητροπολιτικού μεγάρου, και των γραφείων της Ιεράς Συνόδου.
Το 1896, λόγω της φοβερής επιδημίας γρίπης που ενέσκηψε στην Κεφαλλονιά, ο Παναγής δώρισε 2000 λίρες, για να βοηθήσει στην αγορά υγειονομικού υλικού και περίθαλψης των θυμάτων.
Το ίδιο έκανε και τον επόμενο χρόνο, το 1901, αποστέλλοντας 6.000 λίρες, για να συνδράμει στον λιμό που μάστιζε την Κεφαλονιά και την Κέρκυρα, εξαιτίας των φυσικών καταστροφών στη σιτο- και ελαιο- παραγωγή.
Εξωτερικοί σύνδεσμοι
Κατηγορία:Έλληνες επιχειρηματίες Κατηγορία:Έλληνες εφοπλιστές Κατηγορία:Έλληνες ευεργέτες Π Β Κατηγορία:Εφοπλιστές
Μεξικάνικη αντιλοκάπρα
Η μεξικάνικη αντιλοκάπρα (Antilocapra americana mexicana) είναι ένα υποείδος της αντιλοκάπρας και είναι ιθαγενές ζώο του Μεξικού και των Η.Π.Α.
Κάστρο Γρεβενό
Το Κάστρο Γρεβενό (σήμερα και Κάστρο του Γρεβενού) είναι μεσαιωνικό κάστρο που στις μέρες μας ερείπια του διασώζονται στο χωριό Γρεβενό της ορεινής Αχαΐας. Βρίσκεται χτισμένο σε λόφο παραφυάδα του Ερύμανθου· δίπλα στον λόφο περνά ο ποταμός Παραπείρος.
Είναι αγνώστου χρόνου κατασκευής, άγνωστο επίσης και από ποιόν χτίστηκε. Πρώτη αναφορά υπάρχει τον 14ο αιώνα επί πρίγκιπα Πέτρου του Σαν Σουπερμάνο ο ορθόδοξος μητροπολίτης Παλαιών Πατρών Μάξιμος που ήταν υποστηριχτής του συνέλαβε με τέχνασμα τον βυζαντινό τοποτηρητή Φραγκόπουλο και τον έδωσε μαζί με το κάστρο στον Ενετό Σαρακηνόπουλο εχθρό του Δεσπότη του Μυστρά.